Saksliste fylkesstyremøte 161024 – kl. 10.00 – 14.00

Sted: Digitalt på Messenger

Til stede:

Einar Fagerheim, styreleder

Thor Dagfinn Bjelland, nestleder

Johnny Stangeland, styremedlem

Turid R. Tafjord, styremedlem

Solfrid Kjærvoll-Birkedal, daglig leder

Forfall:

Elin Frønsdal. Styremedlem

Tore Nærland, varamedlem

Janet Fotland, varamedlem

Referent: Solfrid Kjærvoll-Birkedal

Innhold:

[Saksliste fylkesstyremøte 161024 – kl. 10.00 – 14.00 1](#_Toc180429008)

[Sak 153/24 Godkjenning av møteinnkalling. 2](#_Toc180429009)

[Sak 154/24 Godkjenning av saksliste 2](#_Toc180429010)

[Sak 155/24 Godkjenning av protokoll 8/24 2](#_Toc180429011)

[Sak 156/24 Styreregler Norges Blindeforbund Rogaland 2](#_Toc180429012)

[Sak 157/24 Nytt fra kontoret v/ daglig leder. 2](#_Toc180429013)

[Sak 158/24 Muntlige orienteringssaker 2](#_Toc180429014)

[Sak 159/24 Skriftlige orienteringssaker 2](#_Toc180429015)

[Sak 160/24 Økonomi 3](#_Toc180429016)

[Sak 161/24 Innkommet sak til høstmøtet 4](#_Toc180429017)

[Sak 162/24 Høstmøte 2024 5](#_Toc180429018)

[Sak 163/24 Årsmøte 2025 7](#_Toc180429019)

[Sak 164/24 Brukerrepresentant i NAV Hjelpemiddelsentralen. 7](#_Toc180429020)

[Sak 165/24 Eventuelt 7](#_Toc180429021)

[Neste styremøte: 7](#_Toc180429022)

### Sak 153/24 Godkjenning av møteinnkalling.

Vedtak: Godkjent.

### Sak 154/24 Godkjenning av saksliste

Vedtak: Godkjent etter rettelse av tidspunkt.

### Sak 155/24 Godkjenning av protokoll 8/24

Vedtak: Godkjent.

### Sak 156/24 Styreregler Norges Blindeforbund Rogaland

Styreregler vedlagt innkalling og lest punktvis opp i møtet.

Vedtak: Tatt til etterretning.

Sak 157/24 Nytt fra kontoret v/ daglig leder.

Vedtak: Utsettes til neste styremøte.

### Sak 158/24 Muntlige orienteringssaker

* Leder og nestleder ble spurt om å stille på stand eller et arrangement i forbindelse med tilgjengelighetsdagen i nordfylket. Ingen av disse hadde mulighet til å stille, grunnet høstferie.

Vedtak: Tatt til orientering.

### Sak 159/24 Skriftlige orienteringssaker

* Protokoll fra Haugesund og Omland lokallag av NBF – 050924.
* Per Inge Bjerknes: Oppdatering av status i TT-saken
* Protokoll Sør-Rogaland lokallag av NBF - 050824

Vedtak: Tatt til orientering.

### Sak 160/24 Økonomi

A: Orientering v/ daglig leder.

Balanserapport pr. 31.08.2024:

* Sum driftsinntekter kr. 777.170
* Lønnskostnader kr. 249.005
* Driftskostnader kr. 980.383
* Driftsresultat kr. -204.156
* Egenkapital kr. 6.085.564

B: Budsjett 2025

I 2025 blir det smalhans. Det er sviktende inntekter. Dette skyldes først og fremst mindre støtte fra Funkis og bingoinntekter. I tillegg øker utgiftene grunnet en markant prisstigning på varer og tjenester, og lønnsøkning.

Styret har sett seg nødt til å gjøre drastiske grep for å få utgiftene ned. Det innebærer bl.a. at vi må kutte 3 av 4 overnattinger på års- og høstmøte. Til tross for dette, er det budsjettert med et underskudd på en halv million kroner. Det betyr at vi kommer til å tære på egenkapital. På lengre sikt må det tenkes radikalt nytt. For dette er ikke bærekraftig.

Basert på fylkeslagets økonomiske situasjon vil det også for 2025 budsjetteres med egenandel for ledsagere til alle våre arrangement, samt at dagens egenandel for medlemmer videreføres.

Budsjettet sendes Norges Blindeforbund sentralt for gjennomgang og vurdering.

Vedtak: Tatt til etterretning.

Budsjettforslaget legges frem på fylkeslagets høstmøte.

### Sak 161/24 Innkommet sak til høstmøtet

Katrine Svangtun ønsker en «plattform» der fylkeslagets representanter i ulike råd rapporterer aktuelle saker. Dette for at alle medlemmer kan følge med på hva som skjer i rådene. Videre ønsker hun at rådsmedlemmene har møteplikt på årsmøtet der de presenterer seg selv og avlegger en kort rapport om året som har gått.

Diskusjon:

Styret finner forslagene interessante. Det vil være nyttig for alle parter å være orientert om hva som foregår i de ulike råd og utvalg. Imidlertid er det utfordrende å finne en «plattform» som fungerer for alle. Facebook og lignende er ikke tilgjengelig for alle.

Rådsmedlemmer må være nøye med å informere styret når de jobber med saker som direkte angår våre medlemmer. Medlemmer som er spesielt interesserte må dessuten spørre litt etter selv også. Da bidrar de til å holde motivasjonen oppe hos rådsmedlemmer.

Det er langt ifra alle rådsmedlemmer som utnevnes av fylkesstyret.

Når det gjelder forslaget om møteplikt på årsmøtet, så finner styret dette urimelig. Rådsmedlemmer kan anmodes om å delta på årsmøte, dog kan dette ikke pålegges. Medlemsmassen kan imidlertid forvente at medlemmer i råd og utvalg skriver en kort rapport til årsmøtet.

Vedtak: Styret anbefaler årsmøtet at medlemmer i råd og brukerutvalg, oppnevnt av fylkesstyret, oppfordres til å:

A: Orientere styret om relevante saker.

B: Skrive en kortfattet rapport til årsmøtet.

Fagerheim og Tafjord setter praksis for hvordan etterkomme disse anbefalinger på best mulig måte.

### Sak 162/24 Høstmøte 2024

Dirigent: Bernt Edmund Elde (ved forfall: Elin Frønsdal)

Leder: Solfrid Kjærvoll-Birkedal (ved forfall: Liv Gauksheim)

Sekretær: Liv Gauksheim (ved forfall: Elin Frønsdal)

Tellenemd (ved behov): Elin Frønsdal. Alf Morten Johansen

1. Program

LØRDAG:

08.30 avreise Bryne (hvis det er noen fra Bryne)

Detaljert kjørerute er under utarbeidelse

(Bryne-Sandnes-Stavanger-Håvik-Flåtmyr-Haugesund med retur)

Ledsager buss, fra Sandnes: Liv Gauksheim, sekretær

12.00-13.00: lunsj

13.30-15.00 Rådhuset

15.00-16.00 innsjekk/byvandring

16.00: snacks/pausemat

16.30: åpning ved daglig leder

* Praktiske opplysninger
* Navneopprop
* Markering av Blindeforbundet Rogalands seier i Diskrimineringsnemda
* Gjennomgang av handlingsplan 2024; hva har vi gjort så langt, hva vil vi fortsatt ha fokus på

17.00-18.30 Åpning av høstmøtet ved styreleder

* Hilsninger
* Godkjenning av innkalling og saksliste
* Konstituering av møtet
* Forretningsorden
* Saker fra styret
* Saker fra medlemmer
* Foreløpig budsjett for 2025

18.30-19.00: Pause

19.00: Middag m/underholdning.

21.00 Sosialt samvær

SØNDAG:

0800-0900: Frokost

0900-11.00: Høstmøtet fortsetter

11.00-11.30: Åpen post/evaluering

11.30-12.00: Pause og utsjekk

12.00-13.00: Lunsj

13.00: Atle

14.00: Thor Dagfinn

15.00: Høstmøtet avsluttes

15.30: Avreise buss

Det tas forbehold om endringer i programmet underveis.

1. Saksliste

Er under utarbeidelse, sendes ut med høstmøtepapirer til alle påmeldte medlemmer.

1. Ledsagere

Ledsagere har meldt sin interesse på eget initiativ. Det er ikke forventet noen kompensasjon, utover fri kost og losji under høstmøtet, med unntak av sekretær.

* Jane Ness
* Alf Morten Johansen
* Liv Gauksheim
1. Antall deltakere

Deltakerlisten sendes til hotellet innen kort tid.

Vedtak: Tatt til etterretning.

### Sak 163/24 Årsmøte 2025

Det viser seg å være krevende å finne ledig hotell på i nordfylket. Da må vi heller bruke et hotell i sørfylket. Vi må snarest mulig få en dato for årsmøtet.

Vedtak: Tatt til etterretning.

### Sak 164/24 Brukerrepresentant i NAV Hjelpemiddelsentralen.

Vedtak: Utsettes til neste møte.

### Sak 165/24 Eventuelt

Neste styremøte:

Onsdag 23.10.2024 kl. 12.00-14.00

Sted: Digitalt via Teams